«Щиху цIыкIум» зыщагъэпсэхунущ
Гъэ еджэгъуэр иухыным къэнэжар махуэ бжыгъэщ. Куэд дэмыкIыу тетрадхэмрэ тхылъхэмрэ зэрагъэтIылъэкIынущ икIи сабийхэм я зэманыгъуэ насыпыфIэр — гъэмахуэ зыгъэпсэхугъуэр — къэсынущ.
Балигъхэм иджы щыщIэдзауэ а лъэхъэнэм зыхуа- гъэхьэзыр. Апхуэдэу Май куейм щыIэ, узыншагъэр щрагъэфIэкIуэж «Щиху цIыкIу» лагерыр хуэхьэзырщ сабийхэр зэрыригъэблэгъэнум. Гъэмахуэм абы цIыху 300-м зыщагъэпсэхуфынущ. Лагерым и лэжьыгъэр Iыхьищу зэпыудауэ екIуэкIынущ. Япэ Iыхьэм абы зыщызыгъэпсэхуну цIыкIухэр ирагъэблэгъэнущ мэкъуауэгъуэм и 15-м.
«Щиху цIыкIум» и унафэщI Головатовэ Людмилэ зэрыжиIамкIэ, сабийхэр щыпсэуну унэ цIыкIухэр зэрагъэпэщыжащ, пщэфIапIэр, шхапIэр, узыншагъэм щыкIэлъыплъ пэшыр зэрахьащ, зыгъэпсэхупIэ щIыпIэхэр зыхуей хуагъэзащ. Лагерым и пщIантIэм къыщыкI щхъуантIагъэхэри я нэIэм щIагъэтщ.
Апхуэдэу Май куейм щылэжьэнущ школхэм епхауэ лагерищ. Район администрацэм егъэджэныгъэмкIэ и къудамэм и IэщIагъэлI нэхъыщхьэ Захаровэ Надеждэ къызэрыхигъэщамкIэ, ахэр щылэжьэнущ Май къалэм дэт гимназие №1-м, Александровскэ станицэм щыIэ курыт школ №9-мрэ «Теремок» сабий сад-пэщIэдзэ еджапIэмрэ.
Май район администрацэм и пресс-IуэхущIапIэ.
